- Jeg blev rigtig, rigtig ked af at høre det. Jeg synes, det er forfærdeligt, siger Inger Bach.

Derfor har hun sørget for, at Hopla og hans kammerat Hophans begge er øretatoverede og har fået indopereret en chip. Desuden bliver de låst inde i en gammel stald, så snart familien forlader gården, hvor der også er tilkoblet alarm og videoovervågning.

- Det vil være en fuldstændig katastrofe for os, hvis de bliver taget, siger Inger Bach.

Da Hopla var en unge på 347 gram, faldt han gentagne gange ud af sin mors pung. Til sidst besluttede Inger Bach, at hun selv måtte træde til for at redde den lille, nøgne kænguruunge.